ཀྱ་་ཨུ་རྦ་ཙུ་ཙྱཻཀྱ་་ན་ལུསཅ་རྒྱ་ཅུ་རྱརྒ།ཌྱཨུམྦཪྵ་སྲྀཥཱརཱཿ།
ནཱ་ཡཱ་ཀྵ་ར་ཛྙཱ་ནཾ་གུ་རུ་ནཱ་མ་མ་ཧཱ་པཱུ་ར་ཎ་སཱ་བརྟྟ་ཙི་ཏྟ་ཏི་ལ་ཀ་སྱ་དྱ་ནཱ་ཐ་པ་ནཱཾ་རྒྷ་བི་ཧ་ར་ཏི་སྠཱ།
རྫོགས་པ་ཆེན་པོ་ཀློང་ཆེན་སྙིང་ཏིག་གི་གདོད་མའི་མགོན་པོའི་ལམ་གྱི་རིམ་པའི་ཁྲིད་ཡིག་ཡེ་ཤེས་བླ་མ་ཞེས་བྱ་བ་བཞུགས།

རྫོགས་པ་ཆེན་པོ་ཀློང་ཆེན་སྙིང་ཏིག་གི་གདོད་མའི་མགོན་པོའི་ལམ་གྱི་རིམ་པའི་ཁྲིད་ཡིག་ཡེ་ཤེས་བླ་མ་ཞེས་བྱ་བ།བཅོམ་ལྡན
འདས་སྟོན་པ་འོད་མི་འགྱུར་བ་ལ་ཕྱག་འཚལ་ལོ།།གང་གི་རང་བཞིན་ནམ་མཁའི་དབྱིངས་ལྟར་ཆོས་ཉིད་བསམ་གྱིས་མི་ཁྱབ་པས།།སྲིད་དང་ཞི
བར་ཡང་ཡེ་མི་མངའ་རྣམ་པ་ཐམས་ཅད་མཆོག་ལྡན་ཉིད།།དབྱིངས་དང་ཡེ་ཤེས་གཉིས་སུ་མེད་གང་སྣང་ཆ་ཙམ་དུ་མཚོན་པའི་དཔལ།།གདོད་མའི
མགོན་པོ་བཙུན་མོར་བཅས་པ་བདག་བློའི་པད་མཚོར་རྒྱལ་གྱུར་ཅིག།གཟོད་ནས་ངོ་བོ་འགྱུར་བ་མེད་ལ་གློ་བུར་དྲི་མའི་དག་བྱ་ཅན།།སྐུ་གསུམ་སྟོན

པས་ཆོས་ཆར་ཕབ་ལས་ལེགས་པར་འཁྲུད་པའི་རང་བཞིན་ནི།།ཁམས་དང་དབང་པོ་བསམ་པའི་རིམ་པས་རིམ་དང་རིམ་མིན་ཅིག
ཆར་དུ།།གྲོལ་བའི་ཆོས་ཚུལ་ཤིན་ཏུ་རྨད་བྱུང་རྫོགས་པ་ཆེན་པོའི་ཤིང་རྟ་ཉིད།།འདི་ན་བསྐལ་པ་བྱེ་བར་ལེགས་བྱས་བསོད་ནམས་ཡོངས་བསྔོའི
སྲོག་ཤིང་ཅན།།དེ་ཡི་དཔལ་ལས་མི་མཇེད་འདིར་སྣང་སྔོན་བྱོན་སྤྲུལ་པའི་ལོ་པཎ་གྱིས།།གངས་ཀྱི་རི་བོར་མངོན་པར་དྲངས་ལ་རྣམ་བཤད་མི
ནུབ་རྒྱལ་མཚན་འཛིན།།ངག་གི་དབང་པོ་བསྟན་པའི་སྲོག་ཤིང་ཞབས་སེན་གཙུག་ན་བགྱིད་པའི་ཏོག།རྒྱུད་དོན་རྒྱ་མཚོ་ཤིན་ཏུ་ཟབ་ཅིང་མཆོག་ཏུ

རྒྱ་ཆེའི་རང་བཞིན་གང་།།ཀུན་མཁྱེན་བློ་མེ་དཔྱོད་ཡུལ་ཉིད་ལས་སྒྲོ་བཏགས་རྣམ་པ་ཅན་རྟོགས་མིན།།དེ་ལྟ་ན་ཡང་དྲི་མེད་འོད་ཟེར་མིག་ཟུར་དབྱེ་བས་ཇི་སྙེད་དོན།།ཇི་བཞིན།
འདིར་བསྡུས་སྐལ་བཟང་སློབ་མས་བསྐུལ་བའི་སྙིང་པོ་གསལ་བར་བྱ།།དེ་ལ་འདིར་ཡང་དག་པར་རྫོགས་པའི་སངས་རྒྱས་ཀུན་ཏུ་བཟང་པོས།དགོངས་པ་ཆོས་ཀྱི་དབྱིངས
ལས་མ་གཡོས་བཞིན་དུ།ཉིད་ལས་མི་གཞན་པའི་འབྲས་བུའི་སངས་རྒྱས་ལྔ་ལ་དགོངས་པས་ལེགས་པར་བརྒྱུད་དེ།ཟབ་ཅིང་རྒྱ་ཆེ་བའི་ཆོས་ཕུན་སུམ་ཚོགས་པ་
གསང་སྔགས་རྡོ་རྗེའི་ཐེག་པ་གསུངས་ཏེ་རྒྱུད་ལུང་མན་ངག་གསུམ་གྱིས་སྣང་བས་གདུལ་བར་བྱ་བའི་སེམས་ཅན་གྱི་ཁམས་རང་བཞིན་གྱིས་གྲོལ་བར་མཛད་པ་ལས།འདིར
བསྐྱེད་པ་དང་རྫོགས་པ་ལ་མི་ལྟོས་པར་སེམས་ཉིད་ཡེ་ནས་སངས་རྒྱས་པའི་རང་བཞིན་དུ་སྟོན་པ་ཀེ་དག་གི་གནས་ལུགས་དང་།ཡེ་ཤེས་རང་སྣང་བའི་ངོ་བོར་སངས་རྒྱས་པའི་རང་
ཞིན་དུ་སྟོན་པའི་ཐོད་རྒལ་གྱི་གྲུབ་མཐའ་ཚིག་དང་ཡིད་དཔྱོད་ལ་མི་ལྟོས་པར་མངོན་སུམ་རང་ཐོག་ཏུ་ངོ་སྤྱོད་པ།འདས་པའི་སངས་རྒྱས་རྣམས་ཀྱིས་གཤེགས་ཤུལ།མ

འོངས་པའི་སངས་རྒྱས་ཐམས་ཅད་ཀྱིས་བསྒྲུབ་བྱ།ད་ལྟ་བའི་སངས་རྒྱས་ཐམས་ཅད་ཀྱིས་བགྲོད་པ་གཅིག་པའི་ལམ་ཡང་དག་པ་ཐེག་པ་བརྒྱད་ཀྱི་བློའི་གྲུབ
མཐས་མ་རེག་པས་ཀུན་གྱི་རྩེ་མོར་ཕྱིན་ལ།།དོན་དམ་པར་གདོད་མིའི་སངས་རྒྱས་ཀུན་ཏུ་བཟང་པོའི་དགོངས་པའི་ཀློང་ཆེན་པོའི་རང་བཞིན་གང་ཡིན་པ་ལག་པའི་མཐིལ་དུ
བཀྲམ་པ་ལྟར་གསལ་བར་བྱེད་པ་ལ་ཆོས་བདག་མཁའ་འགྲོ་རྣམས་ཀྱིས་གནདུ་བཱར་མཛད་དུ་གསོལ།དེ་ལ་ག་དམས་ངག་འཁྲིད་ཀྱི་ལུགས་སུ་གདབ་པ།ངོ་སྤྱོད་ཀྱི་ལུགས་སུ
གདབ་པ།མགྲོན་པོ་ལ་བརྒལ་བ་ཚང་སྤྲུགས་སུ་གདབ་པ་དང་གེ་སུམ་དུ་ཡོད་པ་ལས།འདི་ནི་དང་པོའི་ཁོངས་སུ་ཕྱི་མ་གཉིས་ཞར་ལ་ཚང་བའི་མན་ངག་གི་ལུགས་ཏེ།དབང
པོ་རྣོན་པོ་རྒྱུའི་སྟོབས་ཅན་ཚེ་འདི་ཉིད་ལ་གདོད་མའི་གཞི་དབྱིངས་སུ་སྦྱོར་བ་དང་།དབང་པོ་འབྲིང་བར་དོར་འཚང་རྒྱ་བ།ཐ་མ་རང་བཞིན་སྤྲུལ་པའི་སྐུའི་ཞིང་ཁམས་སུ་དང་ག།
འབྱིན་པའི་རིམ་པ་གསུམ་གྱིས་སྟོན་པའི།།སྤྱི་དོན་དང་པོ་ལའང་སྔོན་དུ་འགྲོ་བ་དང་།དངོས་གཞི་གཉིས་ལས།སྔོན་འགྲོའི་ཆོས་ལ་རྩྭ་གསུམ་གྱི་སྣ་འཁྲིད་པ་འབྱུང

བཞིའི་རྣལ་འབྱོར་ལ་བེསློབ་ཚུལ།རིག་པའི་སྣ་འཁྲིད་པ་སྒོ་གསུམ་འཁོར་འདས་རུ་ཤ་ན་དབྱེ་བ།སེམས་ཀྱི་སྣ་འཁྲིད་པ་ལུས་ངག་ཡིད་གསུམ་སྦྱོང་བའི་ཚུལ་དང་གསུམ་ལས།།
དང་པོ་ནི།རང་བཞིན་རྫོགས་པ་ཆེན་པོ་ཤློ་ཀ་འབུམ་ཕྲག་དྲུག་ཅུ་རྩ་བཞི་ལས་ཁྱད་པར་དུ་བྱུང་བ་སྒྲ་ཐལ་འགྱུར་རྩ་བའི་རྒྱུད་ལས།སྐུ་གསུམ་བསླབ་པའི་རིམ་པ་ཉིད།།
འབྱུང་བའི་ཡོན་ཏན་གཙོར་བྱས་ཏེ།།མཆོག་ཏུ་ས་ཆུ་མེ་རླུང་གིས།།སྒྲ་ལ་བསླབ་པས་ངེས་པར་འགྲུབ།།ཅེས་སྨྲ་བཞི་རྣལ་འབྱོར་དུ་བྱ་བར་གསུངས་ཀྱང་།དེང་སང་ལག་ལེན
ལ་འདེབས་པ་ཉུང་བས་མ་བྱས་ཀྱང་རུང་ངོ་།།གཉིས་པ་འཁོར་འདས་རུ་ཤ་ན་འབྱེད་པ་ལ་བྱི་ནང་གཉིས་ལས།དང་པོ་ཕྱི་ལྟར་དབྱེ་བ་ནི་བསྟན་བུ་ལས།སྔོན་དུ་ལུས་ངག་ཡིད
རྣམས་ཀྱིས།།མངོན་པར་ཞེན་པ་ལྡོག་པའི་ཕྱིར།།སྔོན་དུ་སྤྱོད་པ་བརྩམ་པར་བྱ།།ཞེས་པས་བྱ་ལུགས་རྩ་རྒྱུད་ལས།།ལུས་ནི་འགྲོ་དང་འདུག་པ་དང་།།གཅུད་ཅིང་འཁྲུལ
འཁོར་སྣ་ཚོགས་དང་།།ཡན་ལག་འཕེན་ཅིང་སྡུད་པ་དང་།།བྱ་བྱེད་རྣམ་པ་སྣ་ཚོགས་བསྟན།།དྲན་པའི་སེམས་ཀྱིས་མངོན་བླངས་ཏེ།།འགྲོ་དྲུག་གཟུགས་ཀྱི་སྤྱོད་པ་རྣམས།།

སེམས་ཀྱིས་བླངས་ཏེ་ལུས་ཀྱིས་བྱ།།ཞེས་གསུངས་པས་ལས་དང་བག་ཆགས་ཀྱིས་བསྐྱེད་པའི་སྒོ་གསུམ་གྱི་བྱ་བ་རང་ལོག་ཅིང་ཕྱི་ནས་འགགས་པར་བྱ་བའི་ཕྱིར
དུ།གསང་བའི་སྤྱོད་པ་ལ་རྩ་ལྟུང་བདུན་པའི་ཉེས་པ་འགོགས་ཕྱིར་ངེས་པར་མིའི་འགྲོ་འོང་དང་མཐོང་ཚོར་མེད་པའི་གནས་སུ་ཕྱིན་ཏེ།ཡུལ་དེའི་གཞི་བདག་ལ་གཏོར་མ་བྱིན་ནས
གྱ་ཚོམ་གྱི་སྤྱོད་པ་ལ་ཀོ་ལོང་མི་བྱེད་པར་ཕྲིན་ལས་གསོལ།ད་ནི་སེམས་ཅན་ཐམས་ཅད་ཀྱི་དོན་དུ་སྒོ་གསུམ་འཁོར་འདས་རུ་ཤན་ཕྱེ་ལ།ཕྱིས་ནས་འཁོར་བར་མི་ལྡོག་པར་བྱ།
སྙམ་དུ་སེམས་བསྐྱེད་ནས།ལུས་གཅེར་བུར་ཕྱུང་།དམྱལ་བ་པའི་ཚ་གྲང་།ཡི་དྭགས་ཀྱི་བཀྲེས་སྐོམ།དུད་འགྲོའི་བཀོལ་སྤྱོད།།མིའི་སྐྱེ་རྒ་ན་འཆི།ལྷ་མིན་གྱི་འཐབ
རྩོད།ལྷའི་འཕོ་ལྟུང་སོགས་རང་རྒྱུད་ལ་བཀལ་ཞིང་དེ་དག་གི་རྣམ་འགྱུར་དང་།གཞན་ཡང་རྒྱུག་པ་དང་།མཆོང་བ་དང་།གཙུད་པ་དང་།ཡན་ལག་འཕེན་སྡུད་སོགས་
མདོར་ན་དྲན་ཚད་ཀྱི་སྤྱོད་པས་སྣང་བ་གཏད་མེད་དུ་བཏང་ཞིང་།དེ་བཞིན་དུ་ངག་རུ་ཤ་ན་དབྱེ་བའི་ཕྱིར་ཐལ་འགྱུར་ལས།ཅི་སྨྲས་ལྡོག་པ་མེད་པའི་ཕྱིར།།ལྷ་དང་ཀླུ་དང་གནོད

སྦྱིན་དང་།།དྲི་ཟ་གྲུལ་བུམ་ཁྱབ་འཇུག་གི།།སྐད་ནི་བཟང་ངན་བྱེ་བྲག་བརྗོད།།མདོར་ན་འགྲོ་བ་དྲུག་གི་སྐད།།སེམས་ཀྱི་དྲན་བསམ་ངག་གིས་བརྗོད།།ཅེས་པ་ལྟར་ཅ་ཅོ་དང
སྒྲ་སྐང་སྣ་ཚོགས་པ་བླང་དོར་མེད་པར་སྒྲོག་པ།སེམས་ཀྱི་སྤྱོད་པའང་།སངས་རྒྱས་སྲས་གཅིག་ལས།།དགའ་དང་མི་དགའ་བདེ་དང་སྡུག།རྟག་དང་མི་རྟག་ལ་སོགས་པ།
ལྟ་སྒོམ་སྤྱོད་པའི་བསམ་པ་དང་།།ཆོས་དང་ཆོས་མིན་ལ་སོགས་དང་།།འདོད་ཆགས་ཞེ་སྡང་གཏི་མུག་དང་།།དགེ་དང་མི་དགེ་ལ་སོགས་པའི།།བསམ་སྤྱོད་རྣམ་པ་སྣ་
ཚོགས་བྱ།།ཞེས་གསུངས་པ་ལྟར་དུས་གསུམ་གྱི་དྲན་བསམ་དགེ་མི་དགེའི་འཕྲོ་འདུ་ཐམས་ཅད་བཙན་ཐབས་སུ་སློངས་པར་བྱས་པས་སྒོ་གསུམ་ངལ་དུབ་ཀྱི་རྣམ་པར་ཤར་ཏེ་སྙེན།
ག་ཆོད་པའི་རྗེས་ཤེས་ཀྱི་ངོ་བོ་ལ་བལྟ་ཞིང་ངལ་བསོ།དེ་བཞིན་དུ་འདས་རྗེས་ལས།དཀོན་མཆོག་གསུམ་གྱི་སྤྱོད་པའང་སྤྱདཅེས་པས།ཡང་སྐྱིལ་ཀྲུང་དང་བཅས་པའི
ས་གནོན་མཉམ་གཞག།མཛོད་སྤུ་ནས་འོད་ཟེར་བ་ཀྱེ་འདུན།བླ་གོས་ཟླུམ་པོར་བགོ་བ།མིག་གཉའ་ཤིང་གང་དུ་བལྟ་བ་ལ་སོགས་པའི་ཞི་དུལ་གྱི་སྤྱོད་ལམ།དེའི་ངག་གི

སྤྱོད་པ་ཤེས་རབ་སྙིང་པོ་ལ་སོགས་པའི་མདོ་འདོན་པ་དང་།ཡིད་དཔྱོད་ཀྱི་ཚིག་དང་ཐལ་འགྱུར་གྱི་དགག་བཞག།དེ་བཞིན་དུ་ཁྲོ་བོའི་སྟང་སྟབས།གར་དགུའི
རོལ་རྩེད།ངག་གི་སྤྱོད་པ་རུ་ལུའི་སྒྲ་དང་ཧཱུཾ་ཧཱུཾ་ཕཊ་ཕཊ་ལ་སོགས་པ་ལུས་ངག་གི་རྣམ་འགྱུར་སྣ་ཚོགས་པ་ལ་རྩལ་སྐྱོང་བ་ཡིན་ཏེ།རྒྱུད་ལས།སྔགས་དང་ཁ་ཏོན་ཆོས་ཀྱི་སྒྲ།
ཡོད་དང་མེད་དང་སྣང་བ་དང་།།ཡིད་དཔྱོད་ཚིག་ནི་སྣ་ཚོགས་བརྗོད།།ཅེས་གསུངས་པའི་ཕྱིར་རོ།།དེ་ལྟར་ལུས་ངག་ཡིད་གསུམ་རུ་ཤན་ཐ་དད་དུ་དབྱེ་བ་དང་།སྒོ་གསུམ་གྱི།།
སྔོན་འགྲོ་སྤེལ་ནས་བྱེད་པའི་ལུག་སོག་ཡོད་ཀྱང་།།འཁོར་འདས་ཀྱི་རྣམ་པ་ཅན་གང་ལའང་སྒོ་གསུམ་དང་སྐུ་གསུང་ཐུགས་ཀྱི་རོལ་པ་ཤུགས་འབྱུང་དུ་འཆར་བ་དེ་ལས་ཕྲུགས
གཅིག་ཏུ་བྱེད་པ་འདི་ལག་ལེན་ལ་འདེབས་སླ་ཞིང་འཆུན་ཆེ་བ་ཡིན་ནོ།།དེ་ལྟ་བུའི་རུ་ཤ་ན་འབྱེད་པ་ལ་ཟླ་བ་ཕྱེད་དམ།ཞག་བཅུ་གཅིག་གམ།ཉི་མ་བདུན་ལ་སོགས་པར
འབད་པས་གནས་སྐབས་སུ་སྒོ་གསུམ་གྱི་ཞེན་པར་ལོག་པ་དང་འཁོར་བའི་འབྲེལ་རྒྱུན་ཆོད།མཐར་ཐུག་ལུས་འོད་གསལ་དུ་སྨིན།ངག་ཡི་གེའི་འཁོར་ལོར་དག།སེམས

རིག་ཐོག་ཏུ་གྲོལ་བ་ལ་སོགས་ཕན་ཡོན་དཔག་ཏུ་མེད་པར་གསུངས་པ་ཡོད་དེ་མདོར་བསྡུ་ན་དབང་ཉེ་བར་རྟོགས་པ་ལས།རུ་ཤཱན་གང་གིས་ཕྱེ་བ་ཉིད།།ཁམས་གསུམ་ལྡོག་པ་མ་ཡིན
ནོ།།ཞེས་སོ།།གཉིས་པ་ནང་ལྟར་དབྱེ་བ་ནི་རྒྱུད་ཀློང་གསལ་གྱི་དགོངས་པ་ཡིན་ཏེ།དེ་ཉིད་ལས།སྤྱི་བོ་མགྲིན་པ་སྙིང་གེ་དང་།།ལྟེ་བ་གས་ང་གནས་རྐང་མཐིལ་དུ།།ཨ་
སུ་ནྲྀ་ཏཱི་པྲེ་དུ་གནས།།ཞེས་བག་ཆགས་ཀྱི་ལུས་འདི་གྲུབ་པ་ཙམ་ནས་རིགས་དྲུག་ཏུ་འཕེན་བྱེད་ཀྱི་ས་བོན་རྒྱུན་ཆགས་སུ་གནས་པ་དེའི་སྟེང་དུ་ལས་སྔ་མའི་རྗེས་ཆགས་ཤིང་།
ཕྱི་མ་ཉེ་བར་ལེན་པའི་རྐྱེན་བྱེད་པས་འཆི་བའི་ཚེ་ནའང་ཡི་གེའི་རྩ་ཁམས་དེ་རྣམས་གང་དུ་རླུང་སེམས་འདུས་པ་ལས་དེ་དང་དེར་འཕེན་པར་བྱེད་པའི་ཕྱིར་ད་ལྟ་ལམ་གྱི་གནས་སྐབས་
ན་སྤྱོང་ཚུལ་ཁྱད་དུ་འཕགས་པ་འདི་ནི་ཐབས་མང་དཀའ་བ་མེད་པ་བླ་ན་མེད་པའི་ཐེག་པ་འདིའི་འཕགས་ཆོས་ཡིན་ཏེ་ཇི་ལྟར་སྦྱོང་ན་འདས་རྗེས་ལས།ལུས་འདི་མ་རིག་རྒྱུས
བསྐྱེད་ཕྱིར།།རིགས་དྲུག་ས་བོན་ཉིད་དུ་གནས།།རིག་པ་སྐུ་གསུམ་དངོས་ཡིན་ཕྱིར།།སྐུ་གསུམ་ཡི་གེ་གསུམ་དུ་ཤོར།།ཡི་གེས་རྩལ་སྦྱངས་རུ་ཤན་དབྱེ།།ཞེས་པ

ལྟར་སྦྱང་གཞི་སྤྱི་བོར་ལྷའི་ས་བོན་ཨ་དཀར་པོ།མགྲིན་པར་ལྷ་མིན་གྱི་སུ་ལྗང་སེར།སྙིང་གར་མིའི་ནྲྀ་སྔོ་སྐྱ།ལྟེ་བར་དུད་འགྲོའི་ཏྲི་དམར་ནག།གསང་བར།
ཡི་དྭགས་ཀྱི་བྲེ་ཐལ་སྒྱུ།རྐང་མཐིལ་དུ་དམྱལ་བའི་དུ་དུད་ཁ་རྣམས་ཀྱི་རྣམ་པར་གནས་པ།སྦྱོང་བྱེད་སངས་རྒྱས་ཐམས་ཅད་དང་གཉིས་སུ་མེད་པའི་རིག་པའི་ཡེ་ཤེས་རྡོ་རྗེ་གསུམ་གྱི་རང་བཞིན་ཡི།
གེའི་རྣམ་པར་ཤར་བ་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།སྙིང་གར་ཧཱུཾ་མཐིང་ག་རྣམས་བཀྲག་མདངས་དང་གཟི་བྱིན་འབར་བཞིན་པར་གསལ་ལ།འབྲུ་གསུམ་བཟླས་པའི
རྐྱེན་གྱིས་དེ་ལས་བྱུང་བའི་འོད་ཟེར་གྱིས་རིགས་དྲུག་གི་ས་བོན་བག་ཆགས་དང་བཅས་པ་དངོས་མེད་དུ་སྦྱངས་པར་བསམ་བཞིན་དུ།ཨོཾ་ཨཱཿཧཱུཾ་སྤྱང་གཞིའི་ས་བོན་རེ་ལ་འབུམ་རེ་དང་ཁ་སྐོང་བཅས།
ཁྱོན་འབུམ་ཕྲག་བདུན་དུ་ལོངས་པར་བཟླའོ།།དེས་སྡིག་པ་དག་པའི་རྟགས་དང་ཐ་མལ་གྱི་ཞེན་འཛིན་ཤུགས་ལ་དག་པར་འགྱུར་ཏེ།ཀློང་གསལ་ལས།རུ་ཤན་དང་ལྟར་སུ་ཕྱེ་བ།
འཁྲུལ་རྒྱུ་འཁོར་བའི་ས་བོན་སྟོངས།།ཞེས་སོ།།གསུམ་པ་སེམས་ཀྱི་སྣ་ཁྲིད་པ་སྒོ་གསུམ་སྦྱང་བའི་སྔོན་འགྲོ་ལའང་གསུམ་ལས།དང་པོ་ལུས་སྦྱོང་བ་ནི།ཐལ་འགྱུར་ལིས།།

ལུས་ཀྱི་སྔོན་དུ་འགྲོ་བ་ལས།།སོ་སོའི་བྱེད་པའི་རྒྱུ་འགགས་པ།།རྡོ་རྗེ་སྐྱིལ་ཀྲུང་དང་བཅས་ཏེ།།ལུས་སྦྱངས་སེམས་ལ་ཕན་པའོ།།ཞེས་པས་རྡོ་རྗེའི་འདུག་སྟེངས་ལ་ལངས་འདུག
ཕྱོགས་གཉིས་སུ་བཞེད་པའི་སྔ་མ་ནི་རྟིང་པ་གཉིས་སྤྲད་ཅིང་པུས་མོ་བགྲད་སྐེད་པ་དྲང་པོར་བསྲང་།ལག་པ་གཉིས་ཀྱི་གྲུ་མོ་རྒྱངས་བཞིན་དུ་ཐལ་མོ་སྤྱི་བོར་མ་རེག་པར་སྦྱར།མགྲིན
པར་ཨོལ་མདུད་ནོན་པར་བྱས་ཏེ་ལུས་རྡོ་རྗེ་སྔོན་པོ་རྩེ་གསུམ་པ་མེ་འབར་བ་ཞིག་ཏུ་བསྒོམ།དེས་དུབ་ན་ཕྱི་མ་མི་འགྱུར་རྡོ་རྗེའི་འདུག་སྟངས།རྡོ་རྗེ་ལྟ་བུ་ལས་ལུས་སྤྱི་བ་སྲངས་པས་
འགྱུ་བྱེད་ཀྱི་རླུང་འགག།རྐང་མཐིལ་ཁ་སྦྱར་བས་ཕོ་མོ་མ་ནིང་གི་རླུང་སྟོངས་ཏེ་འོད་གསལ་ཡེ་ཤེས་ཀྱི་ངང་དུ་རང་གནས།རྟིང་པ་གཉིས་གསང་བར་ཟུག་པར་གཏད་པས་འདོད
ཆགས་ཀྱི་གཞི་སྟོངས།ཐལ་མོ་སྤྱི་བོར་སྦྱར་བས་ལུས་ཀྱི་གནད་སྦྱོང་བར་བྱེད་དོ།།ཞེས་ཀུན་མཁྱེན་ཆེན་པོ་བཞེད་ལ།དག་པ་དྲན་པར་བྱ་བ་ནི།ཡར་རྩེ་གསུམ་ངོ་བོ་རང་བཞིན
ཐུགས་རྗེ་མཚོན་ལ།མར་རྩེ་གསུམ་སྐུ་གསུམ་མཚོན་པའི་སྐེད་པ་གཅིག་ཏུ་འདྲིལ་བ་ཀ་དག་དང་ལྷུན་གྲུབ་ངོ་བོ་གཅིག་ཏུ་ལམ་བྱེད་མཚོན་པའོ།།དེ་ལྟར་བགྱིས་པ་ལ་དགོས་པ

གསུམ་སྟེ།ཐུན་མོང་དུ་ངལ་དུབ་ཀྱིས་ལུས་སྒྲིབ་འདག་ཁྱད་པར་ལ་ལུས་རྡོ་རྗེ་མེ་འབར་བར་མཐོང་བས་གདོན་བགེགས་ཞི།མཐར་ཐུག་ལུས་ཞེན་ལྡོག་སྟེ་སྐུ་རྡོ་རྗེ
འགྲུབ་པར་འགྱུར་ལ།འདིའི་ཚེ་རྟེན་འབྲེལ་ལུས་ལ་སྒྲིགས་པས་རྟོགས་པ་སེམས་ལ་འཆར་བའི་དོན་ངལ་དུབ་ལ་སོགས་པའི་རྐྱེན་གྱིས་འགྱུ་དྲན་བྱུང་ཚོར་གྱི་སྤུན་ཐག་ཆད།ཐད་
ཀར་རིག་པ་རྟེན་མེད་དུ་ལུས་པས་ངོ་སྤྲོད་ཀྱིས་གཟེར་འདེབས་སླ་བ་ཡིན་ནོ།།གཉིས་པ་ངག་སྦྱོང་བ་ནི་ཐལ་འགྱུར་ལས།ངག་ནི་ཧཱུཾ་ཞེས་གནས་པ་ལས།།རྒྱས་གདབ་པ་དང་རྩལ་སྦྱང
དང་།།མཉེན་བཙལ་ལམ་དུ་གཞུག་པ་ཡི།།དེ་ལྟར་ངག་སྦྱངས་སེམས་ལ་ཕན།ཞེས་རྣམ་པ་བཞིར་བསྟན་པ་ལས།དང་པོ་རྒྱས་གདབ་པ་ལའང་གཉིས།ཕྱི་སྣང་བ་ལ་རྒྱས་གདབ
བ་ནི།དབེན་པར་སྐྱིལ་མོ་ཀྲུང་བཅས་ཏེ།ངག་ཏུ།ཧཱུཾ་ཧཱུཾ་ཧཱུཾ་ཧཱུཾ།ཞེས་གདང་ས་འགྱུར་རིང་པོས་བརྗོད་པས་ཕྱིའི་སྣང་བ་ཆེ་ཆུང་བརྟན་གཡོ་ཐམས་ཅད་ཧཱུཾ་དུ་ལམ་ལམ་སོང་བར་བསམ
ཞིང་།སོ་དང་མཆུ་མ་རེག་ཙམ་གྱི་ངང་ནས་རླུང་དང་ཤེས་པ་སྣང་བ་གསུམ་གཅིག་ཏུ་བསྲེས་ལ་མ་ཡེངས་པར་བྱའོ།།སྣང་བ་ཐམས་ཅད་ཧཱུཾ་དུ་ལམ་ལམ་འཆར་ཞིང་བན་བུན་བྱ

སྤྱོད་དུ་སོང་ན་རྒྱས་ཐེབས་པའི་ཚད་དོ།།དེས་ཡུལ་སྣང་རང་བཞིན་མེད་པར་གྲོལ་བའི་དགོས་པ་ཡོད་དོ།།གཉིས་པ་ནང་ཕུང་པོ་ལ་རྒྱས་གདབ་པ་ནི།ཡང་ཧཱུཾ་ཞེས་བརྗོད་པས་ཕྱི་རོལ།
གྱི་ཧཱུྃ་རྣམས་གཅིག་བྱུང་གཉིས་བྱུང་ཐམས་ཅད་ལུས་ཀྱི་དབང་པོའི་སྒོ་ནས་ཞུགས་ཏེ་ཁོང་པའི་ནང་དབྱུང་ནས་ནང་ཁྲོལ་ཤ་ཁྲག་དང་བཅས་པ་མི་དམིགས་པར་སྦྱངས་རྗེས།ལུས་ཀྱི་ནང
ཐམས་ཅད་ཧཱུཾ་གིས་རོང་ངེ་བ་སྙམ་བྱེད་ན་རླུང་བསྡམ་པ་གནད་དོ།།དེས་ནི་ལུས་ཀྱི་འབྱུང་བ་དག་སྟེ་རྡོས་བཅས་ཟག་པ་མེད་པར་གྲོལ་བའི་དགོས་པ་ཡོད་དོ།།གཉིས་པ་རྩལ་སྤྱད་པ
ལ་གཉིས་ཀྱི།དང་པོ་ཕྱི་སྣང་བ་ལ་